[bookmark: _Hlk512327650]PREKIŲ PIRKIMO – PARDAVIMO SUTARTIS 

2026 m.               d. Nr. 
Zarasai

Zarasų rajono savivaldybės administracija, kodas 188753461, atstovaujama direktoriaus Aurelijaus Banio, veikiančio pagal Zarasų rajono savivaldybės administracijos nuostatus ir _______________ (toliau – Užsakovas), kodas _____________, atstovaujama ________________, veikiančio pagal įmonės įstatus (toliau – Tiekėjas), toliau kartu vadinamos Šalimis, o kiekviena atskirai – Šalimi, sudarė šią Prekių pirkimo–pardavimo sutartį, toliau vadinamą Sutartimi, ir susitarė dėl toliau išvardintų sąlygų.
1. Sutarties dalykas – naujo traktoriaus su priekine pakaba pirkimas. Prekės savybės nurodytos techninėje specifikacijoje (Sutarties 1 priede). Užsakovas įsipareigoja kokybiškas prekes priimti ir už jas sumokėti Sutarties 9.1.1 punkte nurodytą sumą, Sutartyje numatytomis sąlygomis ir terminais.
2. Tiekėjas pareiškia, kad parduodamos Prekės kokybė atitinka standartus, techninius reikalavimus, šioje sutartyje nurodytos sąlygos ir Prekės yra tinkamos naudoti pagal paskirtį. 
3. Tiekėjas kartu su Preke turi pateikti pagal galimybes Užsakovui visą reikiamą dokumentaciją.
4. Prekė turi būti nauja, nenaudota demonstracijai, kokybė turi atitikti Europos Sąjungos ar tarptautinius standartus.
5. Prekės nuosavybės teisė Užsakovui perduodama nuo Prekės perdavimo–priėmimo akto pasirašymo momento.
6. Tiekėjas įsipareigoja:
6.1. Prekę pristatyti Užsakovo nurodytoje vietoje esančioje Zarasų mieste, ne vėliau kaip per 30 kalendorinių dienų nuo sutarties įsigaliojimo dienos. Šis terminas gali būti pratęstas ne ilgiau kaip 10 kalendorinių dienų laikotarpiui; 
6.2. pateikti su visais priedais, atitinkančias technines sąlygas, pateiktas Sutarties 1 priede, savo rizika ir priemonėmis;
6.3. Užsakovui aptikus Prekės defektų ir raštu informavus apie tai Tiekėją, savo sąskaita pašalinti juos ne ilgiau kaip per 5 darbo dienas po raštiško Užsakovo pranešimo apie defektus;
6.4. prisiimti Prekės žuvimo ar sugedimo riziką iki Prekės perdavimo Užsakovui momento;
6.5. tinkamai vykdyti kitus įsipareigojimus, numatytus Sutartyje;
6.6. atlikti Prekės pakrovimo, pristatymo, iškrovimo darbus;
6.7. atlyginti dėl savo kaltės Užsakovui prekės pristatymo metu padarytą turtinę žalą.
7. Užsakovas įsipareigoja:
7.1. priimti Šalių sutartu laiku pristatytą Prekę, jeigu jos atitinka Sutartyje nustatytus reikalavimus bei Šalių suderintą ir Tiekėjo patvirtintą modelį / pavyzdį / technines sąlygas;
7.2. papildomus nurodymus dėl perduodamos prekės pateikti per šioje Sutartyje nustatytą terminą;
7.3. priėmimo metu patikrinti perduodamos prekės kokybę bei po patikrinimo pasirašyti Prekės gavimo dokumentus;
7.4. sumokėti už perduotą prekę Sutartyje nustatyta tvarka ir terminais;
7.5. tinkamai vykdyti kitus įsipareigojimus, numatytus Sutartyje.
8. prekės pristatymo ir priėmimo tvarka:
8.1. po Prekės pristatymo Zarasų mieste, Tiekėjas parengia ir pateikia Užsakovui perdavimo–priėmimo aktą, kuriame nurodoma pateikiamos Prekės atitiktis techninės specifikacijos reikalavimams ir šios Sutarties nuostatoms;
8.2. Užsakovas turi teisę per 5 (septynias) darbo dienas nuo Prekės pristatymo dienos raštu pateikti Tiekėjui reikalavimus dėl pristatytos Prekės kokybės neatitikimo techninės specifikacijos reikalavimams ir šios Sutarties nuostatoms arba pateikti pastabas dėl pristatytos Prekės kokybės neatitikimo prekės techninėje specifikacijoje Sutarties 1 priede;
8.3. jeigu Užsakovas per 7 (septynias) darbo dienas nepateikia pasirašyto perdavimo-priėmimo akto arba defektinio akto, laikoma, kad Užsakovas priėmė perdavimo–priėmimo akte nurodytą Prekę;
8.4. jeigu Užsakovas pateikia defektinį aktą, Tiekėjas privalo ne vėliau kaip per 5 darbo dienas nuo defektinio akto arba pastabų gavimo dienos savo sąskaita pašalinti trūkumus. Defektiniame akte nurodytų trūkumų šalinimo terminas nesuteikia teisės Tiekėjui reikalauti Sutarties vykdymo termino pratęsimo;
8.5. Užsakovas turi teisę atsisakyti priimti Prekę, jei Tiekėjas iki termino, nustatyto Sutarties 8.4 punkte, pabaigos nepašalina defektiniame akte nurodytų neatitikimų, ir įspėjęs Tiekėją raštu prieš 14 (keturiolika) dienų, gali vienašališkai nutraukti Sutartį;
8.6. tuo atveju, jei pristatant Prekes, jos buvo apgadintos, ne vėliau kaip per 1 mėnesį Tiekėjas pakeičia apgadintą prekę nauja arba ištaiso defektą, jei tai įmanoma padaryti. Tiekėjas prisiima visą atsakomybę už Prekę ar jos dalies netyčinį sugadinimą iki Prekės perdavimo–priėmimo akto pasirašymo momento;
8.7. abiejų Šalių pasirašytas Prekės perdavimo–priėmimo aktas yra pagrindas teikti sąskaitą faktūrą galutiniam atsiskaitymui.
9. Sutarties kaina ir atsiskaitymo tvarka. Kainodara:
9.1. Sutarties kaina Tiekėjui sumokama šia tvarka:
9.1.1.  Sutarties kaina yra                       Eur (įrašoma kaina žodžiais). Ją sudaro               Eur (įrašoma kaina žodžiais) dydžio Prekės vertė bei            Eur (įrašoma kaina žodžiais) dydžio pridėtinės vertės mokestis (toliau – PVM). Pagrindas 2026 m. ... mėn. ... d. mažos vertės pirkimų apklausos pažyma Nr. PRO-..../2026;
9.1.2. šiai Sutarčiai taikoma fiksuotos kainos kainodara;
9.1.3.  už faktiškai pristatytas Prekes Užsakovas įsipareigoja sumokėti Tiekėjui pagal pateiktą PVM sąskaitą faktūrą per 60 kalendorinių dienų nuo PVM sąskaitos faktūros gavimo dienos; 
9.1.4. Užsakovas už Prekes Tiekėjui atsiskaito mokėjimo pavedimu į Tiekėjo nurodytą banko sąskaitą. Apmokėjimas laikomas įvykdytu, kai pinigai pervedami iš Užsakovo sąskaitos į Tiekėjo sąskaitą banke:
Sąskaitos Nr. 
Banko pavadinimas: 
Banko kodas: 
9.2. Prekės kaina perskaičiuojama padidėjus arba sumažėjus PVM tarifui. Kaina atitinkamai didinama arba mažinama. Naujas PVM tarifas taikomas tai prekei, kuri pristatyta po oficialaus naujo PVM tarifo įsigaliojimo momento;
9.3. kainos perskaičiavimo formulė pasikeitus PVM tarifui:
[image: ]
	 [image: ] – Perskaičiuota bendra Sutarties kaina (su PVM);
	 [image: ] – Sutarties kaina (su PVM) iki perskaičiavimo;
	 A – Pristatytos prekės kaina (su PVM) iki perskaičiavimo;
	 [image: ] – senas PVM tarifas (procentais);
	 [image: ] – naujas PVM tarifas (procentais).
10. Prekės kokybė ir garantija.
10.1. Šalys susitaria, kad:
10.1.1. Tiekėjas garantuoja, kad perduodama Prekė atitinka Sutarties sudarymo metu pateiktą techninę specifikaciją (Sutarties 1 priedas) ir kad ji neturi paslėptų trūkumų, dėl kurių Prekės naudingumas sumažėtų taip, kad Užsakovas, žinodamas apie tuos trūkumus, Prekės nebūtų pirkęs arba nebūtų mokėjęs Sutartyje nurodytos kainos;
10.1.2. Tiekėjas gamykliniams defektams suteikia 12 mėnesių garantiją (skaičiuojant nuo jų perdavimo Užsakovui dienos);
10.1.3. jei per garantinį terminą po Prekės perdavimo Užsakovui dienos išryškėja paslėptų Prekės trūkumų, kurių yra atsiradę ne dėl to, kad Užsakovas pažeidė Prekės naudojimo ir (ar) saugojimo taisykles, Užsakovas per 5 darbo dienas turi pranešti apie tokius neatitikimus Tiekėjui. Gavęs pranešimą, Tiekėjas per 5 darbo dienas privalo atvykti ir ištaisyti trūkumus;
10.1.4. Už garantinį remontą atsakingas Tiekėjo atstovas.
11. Šalių atsakomybė.
11.1. Šalys įsipareigoja:
11.1.1. tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai;
11.1.2. pavėlavus pristatyti Prekę Sutarties 6.1 punkte nustatytu terminu, Tiekėjas pagal Užsakovo pareikalavimą moka delspinigius – po 0,05 % už kiekvieną pavėluotą dieną nuo nepristatytos Prekės sumos; 
11.1.3. Užsakovas, laiku neįvykdęs apmokėjimo kaip numatyta Sutarties 9.1.3 punkte, pagal Tiekėjo pareikalavimą moka delspinigius – po 0,05 % už kiekvieną pavėluotą dieną nuo neapmokėtos sumos;
11.1.4. Tiekėjas laiku neatlikęs garantinio remonto pagal Sutarties 10.2.1 punktą, Užsakovo pareikalavimu moka delspinigius – po 0,05 % už kiekvieną pavėluotą dieną nuo Prekės su defektais sumos;
11.1.5. Delspinigių sumokėjimas neatleidžia Sutarties Šalių nuo pareigos vykdyti šioje Sutartyje prisiimtų įsipareigojimų;
11.1.6. Šalys neatsako už šioje Sutartyje prisiimtų įsipareigojimų nevykdymą arba netinkamą vykdymą, jeigu jos įrodo, kad Sutarties įsipareigojimai neįvykdyti ar netinkamai įvykdyti dėl nenugalimos jėgos (force majeure) aplinkybių. Nenugalimos jėgos aplinkybės buvimas nustatomas Lietuvos Respublikos teisės aktų nustatyta tvarka. Apie nenugalimos jėgos aplinkybes Šalis privalo pranešti nedelsiant, bet ne vėliau kaip 5 dienos nuo šių aplinkybių atsiradimo, priešingu atveju ši šalis bus atsakinga už sutartinių įsipareigojimų neįvykdymą;
12. Sutarties galiojimas ir pakeitimai.
12.1. ši Sutartis įsigalioja nuo tada, kai Šalys ją pasirašo ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi įsipareigojimai), nutraukiamas įstatymu ar šioje Sutartyje nustatytais atvejais; 
12.2. jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui;
12.3. nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis;
12.4. sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
13. Sutarties nutraukimas:
13.1. sutartis gali būti nutraukiama raštišku Šalių susitarimu;
13.2. Užsakovas, įspėjęs Tiekėją raštu prieš 14 (keturiolika) dienų, gali nutraukti Sutartį šiais atvejais;
13.2.1. kai Tiekėjas nevykdo savo įsipareigojimų pagal Sutartį arba vykdo juos kitomis sąlygomis, negu buvo nurodęs savo pasiūlyme;
13.2.2. kai Tiekėjas per nustatytą protingą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
13.2.3. kai Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
13.2.4. dėl kitokio pobūdžio neveiksnumo, trukdančio vykdyti Sutartį;
13.3. jei kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta nuo termino pasibaigimo dienos;
13.4. jei Sutartis nutraukiama Užsakovo iniciatyva dėl Tiekėjo kaltės, Užsakovo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų;
13.5. sutartį nutraukus dėl Tiekėjo kaltės, be jam priklausančio atlyginimo už pateiktas Prekes, Tiekėjas neturi teisės į kokių nors patirtų nuostolių ar žalos kompensaciją;
13.6. Tiekėjas, įspėjęs Užsakovą raštu prieš 14 (keturiolika) dienų, gali nutraukti Sutartį šiais atvejais:
13.6.1. Užsakovas nevykdo savo sutartinių įsipareigojimų arba vykdo juos netinkamai;
13.6.2. Užsakovas stabdo Prekės ar jų dalies pristatymą daugiau kaip 60 dienų dėl Sutartyje nenurodytų ir ne dėl Tiekėjo kaltės atsiradusių priežasčių.
14. Ginčų sprendimas:
14.1. bet koks iš Sutarties kylantis ar su ja susijęs ginčas sprendžiamas pagal šį punktą, Užsakovas ir Tiekėjas turėtų nepradėti teisminio proceso, kol neišnaudotos visos šiame punkte numatytos procedūros;
14.2. Visus Užsakovo ir Tiekėjo ginčus, kylančius iš Sutarties ar su ja susijusius, Šalys sprendžia derybomis. Ginčo pradžia laikoma rašto, kuriame išdėstyta ginčo esmė, pateikimo data;
15. Sutarties pažeidimas:
15.1. jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį;
15.2. vienai Sutarties Šaliai pažeidus Sutartį, nukentėjusioji Šalis turi teisę:
15.2.1. reikalauti kitos Šalies vykdyti sutartinius įsipareigojimus;
15.2.2. reikalauti atlyginti nuostolius;
15.2.3. reikalauti sumokėti Sutarties sąlygose nustatytus delspinigius;
15.2.4. nutraukti Sutartį;
15.2.5. taikyti kitus Lietuvos Respublikos teisės aktų nustatytus teisių gynimo būdus.
16. Nenugalima jėga:
16.1. taikomos Lietuvos Respublikos civilinio kodekso 6.212 straipsnio nuostatos.
17. Kitos sąlygos:
17.1. jei kuri nors šioje Sutartyje numatyta nuostata pripažįstama negaliojančia ir/ar neteisėta, ir/ar neįgyvendinama vadovaujantis konkrečiu teisės norminiu aktu, laikoma, kad ji ta apimtimi yra netaikoma, o likusios nuostatos lieka galioti;
17.2. Tiekėjas įsipareigoja taikyti aplinkos apsaugos priemonių įgyvendinimą: vadovaujantis Aplinkos apsaugos kriterijų, taikymo tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508, 4.4.4.4 papunkčiu prekė yra tvirta, ilgaamžė, funkcionali, ji lengvai pataisoma, o jos detalės pakeičiamos;
17.3. sutarčiai gali būti pasitelkiami subtiekėjai. Subtiekėjas gali būti keičiamas tik gavus raštišką Užsakovo sutikimą bei įvertinus naujojo subtiekėjo neatitikimą pašalinimo pagrindams pagal pirkimo dokumentus;
17.4. bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms;
17.5. už sutarties įgyvendinimą, Prekės priėmimą ir sutarties vykdymo kontrolę atsakinga Zarasų rajono savivaldybės administracijos Zarasų seniūnijos seniūnė Aurelija Vaitonienė, tel. +37069402451, el. paštas: aurelija.vaitoniene@zarasai.lt. Pirkėjo asmuo, atsakingas už Sutarties ir Sutarties pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas – Zarasų rajono savivaldybės administracijos Turto valdymo ir viešųjų pirkimų skyriaus vyriausioji specialistė Sonata Cikanienė;
17.6. iš Tiekėjo pusės už Sutarties vykdymą atsakingas asmuo – _____________________;
17.7. Šalys susitaria, kad Sutartyje nereglamentuoti klausimai sprendžiami remiantis Lietuvos Respublikos teise ir sutinka, kad ši Sutartis būtų reglamentuojama ir aiškinama pagal Lietuvos Respublikos įstatymus;
17.8. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė.
18. Sutarties priedai:
18.1. Traktoriaus techninė specifikacija;
18.2. Prekės perdavimo–priėmimo aktas. 
19. Visi šios Sutarties priedai yra neatskiriamos Sutarties dalys.
20. Kilus ginčams dėl Sutarties ir jos priedų teksto skirtingo interpretavimo, šalys įsipareigoja vadovautis Sutarties tekstu.
21. Šalių rekvizitai:

	UŽSAKOVAS:
Zarasų rajono savivaldybės administracija             
Sėlių a. 22, 32110 Zarasai
AB Swedbank, 73000
A. s. LT297300010152870952
Ne PVM mokėtoja
Tel. +370 385 37155

Direktorius 
A.V.
__________________________________
(parašas)

Aurelijus Banys

	TIEKĖJAS:







Pareigos
A.V
______________________________
(parašas)

Vardas Pavardė

Sutarties 
1 priedas


TECHNINĖ SPECIFIKACIJA
NAUJAS TRAKTORIUS SU PRIEKINE PAKABA

	Eil. Nr.
	Charakteristikų pavadinimas
	Pirkėjo reikalaujamos charakteristikos
	Tiekėjas privalo patvirtinti atitikimą techniniam reikalavimui nurodydamas: taip/ ne o, kur to reikalaujama, įrašyti tikslią siūlomos prekės charakteristiką/ parametrą

	1.
	Reikalavimai traktoriui

	1. 1.
	Ratinis traktorius naujas, neeksploatuotas 

	Naujas, nenaudotas ratinis traktorius
	Taip/Ne (nereikalingą išbraukti)
Tikslus traktoriaus modelis, gamintojas, markė _________
Pateikto dokumento pavadinimas _________

	1.2.
	Pagaminimo metai
	Ne anksčiau kaip 2025 metais.  

	Pagaminimo metai 
------------------------

	1.3.
	Variklio tipas
	Variklis turi būti dyzelinis
	

	1.4.
	Variklio cilindrų skaičius
	Ne mažiau keturių cilindrų
	

	1.5.
	Variklio galia
	Variklio galia – ne mažiau 39 AG (29 kW)
Darbinis tūris ne mažiau 1490 cm3.

	Siūlomas parametras -
____________  AG
__________ cm³.

	1.6.
	Taršos reikalavimai
	Variklis ir išmetamųjų dujų filtravimo sistema turi atitikti STAGE V taršos reikalavimus. 
	Variklis ir išmetamųjų dujų sistema atitinka STAGE V taršos reikalavimus Taip/Ne __________.

	1.7.
	Svoris 
	Ne daugiau 1300 kg.
	Siūlomas parametras -
____________ kg.

	1.8.
	Matmenys
	Ilgis - ne daugiau 3000 mm, plotis - ne daugiau 1350 mm, 
	Siūlomas parametras -
____________(ilgis) mm.
____________(plotis) mm.


	1.9.
	Transmisija
	Hidrostatinė (HST),trys pavarų grupės
	Taip/Ne (nereikalingą išbraukti)
Siūlomas parametras -
____________(pavarų grupės

	1.10.
	Diferencialo blokiruotė
	Turi būti 
	Taip/Ne (nereikalingą išbraukti)

	[bookmark: _Hlk219730789]1.11.
	Vairavimo sistema
	Hidrostatinis vairo stiprintuvas.

 
	Siūlomas parametras -
____________(vairo stiprintuvas)


	1.12.
	Galios teikimo vienetas
	Galinis GTV - ne mažiau 540 aps. min.
	Siūlomas parametras -
____________(GTV)

	1.13.
	Hidraulinė sistema
	Bendras hidraulinio siurblio našumas ne mažiau 34,5 l/min.
Ne mažiau kaip po 3 hidraulinių išėjimų poras gale ir priekyje
	Siūlomas parametras -
____________l/min.
Siūlomas parametras -
____________hidraulinių išėjimų.

	1.14.
	Priekinės pakabos kėlimo galia 

	Priekinės pakabos kėlimo galia, ne mažiau kaip 790 kg kėlimo galios.
	Siūlomas parametras -
____________kg.

	1.15.
	Galinis prikabinimo įtaisas
	1 kategorijos, ne mažiau 1100 kg.
	Siūlomas parametras -
____________kategorija ir    kg.

	1.16.
	Kabinos šildymas ir vėdinimas
	Oro kondicionavimo sistema ir šildymas 
	Taip/Ne (nereikalingą išbraukti)


	1.17.
	Kuro bako talpa
	
Ne mažiau 30 l.

	Siūlomas parametras -
____________l.

	1.18.
	Apsisukimo spindulys
	Ne daugiau 2,6 m.
	Siūlomas parametras -
___________m.

	1.19.
	Traktorius turi atitikti techninio reglamento „Mašinų sauga“ reikalavimus ir turi būti pažymėtas CE ženklu.
	Būtina, turi būti pateikta traktoriaus gamintojo EB atitikties deklaracijos kopija.
	Taip/Ne (nereikalingą išbraukti)


	1.21.
	Garantiniai reikalavimai
	Ne mažiau 24 mėnesiai arba 1500 moto val., kas sueis greičiau. Traktoriaus garantinis remontas turi būti atliekamas neatlygintinai. Serviso atstovybė ne toliau nei 200 km atstumu nuo kliento registracijos.
	Siūloma garantija ______________mėn.
Tiekėjas laisva forma pateikia informaciją apie servisą, nurodydamas adresą ir kontaktinę informaciją.

	1.22.
	

Apmokymai naudotis technika
	Tiekėjas savo lėšomis turės apmokyti mažiausiai 1 (vieną) pirkėjo nurodytą specialistą dirbti su įsigyjamu traktoriumi ir jos įranga. Apmokymai turi vykti pirkėjo buveinėje.
	Taip/Ne (nereikalingą išbraukti)



	2. 
	Reikalavimai pristatymui

	2.1. 
	Pristatymo terminas 
	Iki 1 mėn. nuo sutarties pasirašymo.
	Tiekėjas  įrašo  pristatymo terminą dienomis  ...... d. 

	2.2. 
	Pristatymo metu perduodama dokumentacija
	Operatoriaus vadovas lietuvių kalba, traktoriaus sertifikatas

	
Taip/Ne (nereikalingą išbraukti)







Sutarties 
2 priedas

PREKIŲ PERDAVIMO–PRIĖMIMO AKTAS 

20   m. __________________d. Nr. 

Mes,____________________, atstovaujama ___________________________, toliau vadinama Užsakovu, ir _______________________________________, atstovaujama __________________________________________, toliau vadinamas Tiekėju, pasirašėme sutartį 
Nr. _____________________, kuri įsigaliojo 20....-               ir sudarėme šį prekių priėmimo-perdavimo aktą:

	Eil. Nr.
	Prekės pavadinimas
	Kiekis
	 Vieneto kaina,
Eur be PVM 
	Vieneto PVM, Eur
	Kaina, 
Eur be PVM


	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	Iš viso be PVM, Eur:
	

	PVM (21 proc.), Eur:
	

	Iš viso su PVM, Eur:
	


 
Perduotos prekės kokybiškos ir atitinka sutarties techninius reikalavimus.

PREKES PRIĖMĖ:		               PREKES PERDAVĖ:
	Užsakovas 
__________________________________
(pavadinimas)
Įmonės kodas: 
Adresas: 
Tel. Nr. 
Fakso Nr.
El. paštas:
Pareigos
A.V.
_______________________________
(Parašas)


Vardas, pavardė
Data:

	Tiekėjas
__________________________________ 
(pavadinimas)
Įmonės kodas: 
Adresas: 
Tel. Nr. 
Fakso Nr.
El. paštas:
Pareigos
A.V.
_______________________________
(Parašas)


Vardas, pavardė
Data:

